---
# System prepended metadata

title: Udvikling af Undervisningsmateriale til CHCAA's _Educational Platform_
tags: [eduit, ' education']

---

---
tags: eduit, education
---

# Udvikling af Undervisningsmateriale til CHCAA's _Educational Platform_ #

mellem

__Aarhus Universitet__
Institut for Kommunikation og Samfund
Center for Humanities Computing Aarhus

og

__Det Kongelige Bibliotek__
AU Library

## 1\. Parterne ##
 
Denne samarbejdsaftale (herefter ”Aftalen”) er indgået mellem 


Aarhus Universitet
IKS - Institut for Kommunikation og Samfund
CVR-nr. 311 19 103
('IKS')

og

Det Kongelige Bibliotek
CVR-nr 2898 8842
('Biblioteket')

AU og Biblioteket er herefter tilsammen benævnt 'Parterne' og hver for sig en 'Part'.

**IKSs kontaktperson vedr denne kontrakt er:**

Kristoffer L. Nielbo
Center for Humanities Computing Aarhus


**Bibliotekets kontaktperson vedr denne kontrakt er:**

Susanne Dalsgaard Krag
Biblioteksleder 

## 2\. Baggrund ##

Biblioteket skal mod betaling stille Max Odsbjerg Pedersen (MP) til rådighed i forbindelse med udvikling af undervisningselementer (moduler) til Center for Humanities Computing Aarhus' (CHCAA) undervisningsplatform.

## 3\. Bibliotekets Arbejde ##
 
MP løser følgende udviklingsopgaver for CHCAA

__3.1.__ undervisningsmateriale til brug i undervisning af anvendelse af API'er på ARTS,

__3.2.__ undervisningsmateriale til brug i undervisning i kvantitative analyser af skuespilmanuskripter fra Holberg og Ibsen. Dette vil tage udgangspunkt i analyser og materiale allerede udviklet i et fælles pilotprojekt omkring Holbergs komedier mellem KB og AU.

__3.3.__ MP skal i forbindelse med udviklingsopgaverne anvende CHCAAs standard redskaber til udvikling af undervisningsmateriale (Github, Jupyter, Python, Markdown), anvende CHCAAs udviklingsprincipper (iterativ og test-driven udvikling/TDD) og deltage i relevante teammøder og diskussioner (i.e., Edu-IT and Infrastructure).

## 4\. Betaling ##

IKS skal betale DKK 108.800,- eksk. moms til Biblioteket for Bibliotekets arbejde. Dette svarer til 44 dages arbejde. For evt. yderligere dage betales 2.475,- pr dag 

Biblioteket fakturerer IKS for betalingen i to rater efter følgende betalingsplan:

* Ved Aftalens underskrift fakturerer Biblioteket 50\% af betalingen (DKK 54.400,-) 
* 1. september 2022 fakturerer Biblioteket 50\% af betalingen (DKK 54.400,-) 


### 4.3. Persondata ###

Hver Part er ansvarlig for sin egen behandling af persondata, og hver Part fører sin egen fortegnelse. 

Skal en Part behandle persondata på vegne af den anden eller skal Parterne overføre persondata imellem sig, vil Parterne indgå særskilte aftaler derom.

## 5\. Fortrolighed ##

Enhver form for forsknings- og erhvervshemmeligheder, der udveksles mellem Parterne som led i udførelsen af Aftalen, er fortrolige oplysninger ('Fortrolige Oplysninger'). 

__5.1.__ Fortrolige Oplysninger omfatter information, som af en Part er markeret som fortroligt eller som åbenlyst er af fortrolig karakter – herunder data, teknologi, opfindelser, processer, procedurer, immaterialrettigheder, specifikationer, design, planer, tegninger, software, prototyper og strategier. 

__5.2.__ Som Fortrolige Oplysninger betragtes dog ikke oplysninger, som: 

* på tidspunktet for modtagelsen var offentliggjort eller på anden måde tilgængelig for offentligheden, 
* efter modtagelsen er blevet offentliggjort eller blevet tilgængelige for offentligheden på anden måde end ved tilsidesættelse af forpligtelser i henhold til Aftalen, 
* allerede på modtagelsestidspunktet var i modtagerens retmæssige besiddelse uden restriktioner, 
* retmæssigt var meddelt andre, som ikke havde modtaget dem mod at sikre deres hemmelige karakter over for den part, som udbredte dem, eller 
* dokumenterbart var eller blev udviklet selvstændigt af den modtagende Part uden anvendelse af de modtagne informationer. 

__5.3.__ Parterne er forpligtet til at iagttage fortrolighed angående Fortrolige Oplysninger, og ingen af Parterne må offentliggøre eller videregive til en tredjemand den anden parts Fortrolige Oplysninger. En Part må alene anvende Fortrolige Oplysninger modtaget fra den anden Part inden for Aftalens formål. 

__5.4.__ Ved Aftalens ophør er hver Part forpligtet til at tilbagelevere eller destruere Fortrolig Information modtaget fra den anden Part – inklusive alle kopier, transskriptioner o. lign. deraf. 

## 6\. Varighed ##

__6.1.__ Aftalen træder i kraft, når den er underskrevet af Parterne. Aftalen udløber og ophører, når Biblioteket arbejde er udført og betaling er sket. 

__6.2.__ Uanset Aftalens ophør i øvrigt, ophører Parternes fortrolighedsforpligtelse efter afsnit 5 tidligst 2 år efter ophøret af Parternes samarbejde under Aftalen. 

__6.3.__ Misligholder en Part væsentligt sine forpligtelser i henhold Aftalen, kan den anden Part hæve Aftalen, hvis misligholdelsen ikke er berigtiget senest 14 dage efter påtale. 

__6.4.__ Bortset fra de tilfælde, der er beskrevet i punkt 6.3, kan Aftalen ikke opsiges af Parterne. 

## 7\. Forlængelse ##

Parterne kan skriftligt aftale forlængelser af Aftalen. Prisen for forlængelse er 2.475,- DKK/dag.

## 8\. Underskrifter ##

__For Aarhus Universitet__:
<br /> 
 

Bjarke Paarup
Head of School
_Dato_

<br />

__For Det Kongelige Bibliotek__:
<br /> 


Line Renate Hanssen
Vicedirektør
_Dato_